section_heading: Sveučilište
paragraph_text: Već u prvoj sezoni mu je trener Billy Donovan ukazao veliko povjerenje koje je 206 cm visoki i samo 84 kg teški krilni igrač dobro iskoristio. Brojke mu nisu bile na visokoj razini, ali treneri su bili zadovolji igračem koji se za uspjeh podredio svojoj momčadi. Međutim, Gatorsi su 2005. godine došli samo do šesnaestine finala, a momčad je ujedno napustio njihov tadašnji najbolji igrač David Lee i očekivanja nisu bila osobito visoka. No, početnih 17 pobjeda zaredom afirmiralo je Gatorse kao jednu od jačih momčadi i sve je rezultiralo osvajanjem naslova. I kad su svi nakon vrhunske sezone očekivali odlazak glavnih igrača (Joakima Noaha, Taureana Greena i Ala Horforda) u NBA, oni su ostali vjerni momčadi i odlučili obraniti naslov.